ປະຊາຊົນ ໃນເກາະນຶ່ງ ຂອງຍີ່ປຸ່ນ ພາກັນຍົກຍ້າຍໜີ ຫຼັງຈາກ ພູໄຟລະເບີດ
​ເກາະ​ Kuchinoerabu ມີ​ພົນລະ​ເມືອງ ພຽງ​ປະມານ 140 ຄົນ ​ແລະ ທາງ​ອອກ​ທາງ​ດຽວ​ ຂອງພວກ​ເຂົາ​ເຈົ້າ ກໍ​ແມ່ນທາງ​ເຮືອເທົ່າ​ນັ້ນ.
ບັນດາເຈົ້າໜ້າທີ່ ຍີ່ປຸ່ນໄດ້ແຈ້ງໃຫ້ປະຊາຊົນທີ່ເກາະ Kuchinoerabu ທີ່ຢູ່ຫ່າງໄກສອກຫລີກ ທາງພາກໃຕ້ ຂອງປະເທດ ໃຫ້ຍົກຍ້າຍອອກໜີ ຫຼັງຈາກພູໄຟ Shindake ໄດ້ລະເບີດຂຶ້ນຢ່າງຮຸນແຮງ ອົງການອຸຕຸນິຍົມວິທະຍາຍີ່ປຸ່ນ ກ່າວວ່າ ບໍ່ມີລາຍງານວ່າ ມີຜູ້ໃດໄດ້ຮັບບາດເຈັບ ຫຼັງຈາກພູໄຟໄດ້ລະເບີດຂຶ້ນ ເມື່ອ ປະມານ 10 ໂມງເຊົ້າ ຂອງເວລາທ້ອງຖິ່ນ ຊຶ່ງກົງກັບ 1 ໂມງເຊົ້າຕາມເວລາມາດຕະຖານສາກົນ ຂອງວັນສຸກມື້ນີ້ ໂດຍ ສົ່ງຄວັນໝອກໜາສີດຳ ພຸ່ງຂຶ້ນສູ່ທ້ອງຟ້າ ສູງເຖິງ 9,000 ແມັດ ແລະພາໃຫ້ມີແກັສຮ້ອນໆ ພ້ອມດ້ວຍຫີນໄຫລ ລົງມາຕາມ ຈ້າຍພູ ສູ່ທະເລ ເກາະດັ່ງກ່າວ ມີພົນລະເມືອງ ພຽງປະມານ 140 ຄົນ ແລະ ທາງອອກທາງດຽວ ຂອງ ພວກເຂົາເຈົ້າ ກໍແມ່ນທາງເຮືອເທົ່ານັ້ນ ພູໄຟ Shindake ລະເບີດຂຶ້ນຄັ້ງຫຼ້າສຸດ ເມື່ອລະດູຮ້ອນປີ 2014 ແລະ ແມ່ນຢູ່ພາຍໃຕ້ ການເຕືອນໃຫ້ລະມັດລະວັງ ໃນລະດັບທີ 3  ຂອງເຄື່ອງວັດແທກທີ່ມີແຕ່ນຶ່ງ ຫາ ຫ້າຂັ້ນ ແລະການເຕືອນແມ່ນໄດ້ ເລື່ອນຂຶ້ນເປັນລະດັບທີ 5 ຫລັງຈາກເກີດລະເບີດແລ້ວ